รัฐบาลไทย-ข่าวทำเนียบรัฐบาล-  “ยุติธรรม” ติดตามการดำเนินงานตามโครงการกำลังใจฯ ในการน้อมนำปรัชญาเศรษฐกิจพอเพียง มาปรับใช้ในเรือนจำ ณ เรือนจำชั่วคราวแคน้อย จ.เพชรบูรณ์
วันจันทร์ที่ 6 พฤศจิกายน 2560
“ยุติธรรม” ติดตามการดําเนินงานตามโครงการกําลังใจฯ ในการน้อมนําปรัชญาเศรษฐกิจพอเพียง มาปรับใช้ในเรือนจํา ณ เรือนจําชั่วคราวแคน้อย จ.เพชรบูรณ์
“ยุติธรรม” ติดตามการดําเนินงานตามโครงการกําลังใจฯ ในการน้อมนําปรัชญาเศรษฐกิจพอเพียงมาปรับใช้ในเรือนจํา ณ เรือนจําชั่วคราวแคน้อย จ.เพชรบูรณ์
เมื่อวันพฤหัสบดีที่ ๒ พฤศจิกายน ๒๕๖๐
ณ เรือนจําชั่วคราวแคน้อย จังหวัดเพชรบูรณ์
นางกรรณิการ์ แสงทอง รองปลัดกระทรวงยุติธรรม
ได้ประชุมร่วมกับนายพรชัย ไวทยะวิจิตร ผู้บัญชาการเรือนจําจังหวัดเพชรบูรณ์
พร้อมด้วยนางสาวปภาสร จันหัวนา หัวหน้าเรือนจําชั่วคราวแคน้อย และผู้เกี่ยวข้อง
เพื่อติดตามและประเมินผลการดําเนินงานตามโครงการกําลังใจในการน้อมนําปรัชญาเศรษฐกิจพอเพียง
มาปรับใช้ในเรือนจํา ซึ่งปัจจุบันเรือนจําชั่วคราวแคน้อยได้จัดการอบรมให้ผู้ต้องขังในรุ่นที่ ๗ จํานวน ๖๐ คน
โดยเปิดการอบรมเมื่อเดือนมีนาคม ๒๕๖๐ และได้เรียนรู้ตามหลักสูตรของกรมราชทัณฑ์เรียบร้อยแล้ว
ทั้งนี้ เรือนจําฯ ได้จัดอบรมความรู้และทบทวนเพิ่มเติมให้แก่ผู้ต้องขังอย่างต่อเนื่อง
โดยได้รับความอนุเคราะห์วิทยากรบรรยายให้ความรู้ด้านเกษตรกรรมจากส่วนราชการในจังหวัดเพชรบูรณ์
ต่อจากนั้น รองปลัดกระทรวงยุติธรรม และคณะ ได้ลงพื้นที่ปฏิบัติงานในแปลงเกษตรของเรือนจําฯ
ซึ่งแบ่งพื้นที่เป็นสัดส่วน อาทิ การเพาะปลูกพืชผักผลไม้ที่สําคัญ ได้แก่ ผักโขมเขียว ผักโขมแดง ผักบุ้ง ฯลฯ
การเลี้ยงไหมเพื่อส่งไปโรงทอผ้าไหมที่ทัณฑสถานหญิงเชียงใหม่ การทําโรงบ่มใบชาที่ได้รับมาตรฐานของเกษตรอินทรีย์
ทั้งนี้ รองปลัดกระทรวงยุติธรรม ได้ให้คําแนะนําในการดําเนินงานอาคารจําหน่ายผลิตภัณฑ์โครงการกําลังใจฯ
ซึ่งขณะนี้อยู่ระหว่างการพัฒนา โดยขอให้จัดทําแผนงานเพื่อให้การดําเนินงาน
บรรลุเป้าหมาย ตลอดจนวิเคราะห์งานโครงสร้างเพื่อนําไปปรับปรุงอาคารสถานที่
การประชาสัมพันธ์และส่งเสริมความร่วมมือของคนในพื้นที่ รวมทั้งให้ความสําคัญกับกลไกการพัฒนาพฤตินิสัย
เพื่อเปลี่ยนเจตคติของผู้ต้องขังให้เป็นคนดีของสังคม และการเตรียมความพร้อมก่อนปล่อย
โดยบูรณาการการทํางานร่วมกันระหว่างเรือนจําและสํานักงานคุมประพฤติ
นอกจากนี้ รองปลัดกระทรวงยุติธรรม ได้หารือร่วมกับนายพิบูลย์ หัตถกิจโกศล ผู้ว่าราชการจังหวัดเพชรบูรณ์
เพื่อขอรับการสนับสนุนการดําเนินงานที่เกี่ยวข้องกับ
อาคารจําหน่ายผลิตภัณฑ์โครงการกําลังใจฯ จากจังหวัดเพชรบูรณ์
จากนั้น ในวันศุกร์ที่ ๓ พฤศจิกายน ๒๕๖๐
รองปลัดกระทรวงยุติธรรม เป็นประธานการประชุมติดตามผลการดําเนินงานโครงการกําลังใจฯ
โดยมีนายชิด ปาคํามา ผู้อํานวยการสํานักงานคุมประพฤติจังหวัดเพชรบูรณ์ ในฐานะยุติธรรมจังหวัดเพชรบูรณ์
ตลอดจนหัวหน้าหน่วยงานในสังกัดกระทรวงยุติธรรมในพื้นที่จังหวัดเพชรบูรณ์ และผู้ที่เกี่ยวข้อง เข้าร่วมประชุมฯ
ณ ห้องประชุมอาคารสํานักงานคุมประพฤติจังหวัดเพชรบูรณ์
ทั้งนี้ ที่ประชุมได้รายงานผลการดําเนินงานที่สําคัญของสํานักงานยุติธรรมจังหวัด (สยจ.) เพชรบูรณ์
ในปีงบประมาณประจําปี พ.ศ. ๒๕๖๐ อาทิ การให้บริการงานกองทุนยุติธรรม
และพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
โดยในปีงบประมาณ ๒๕๖๐ ได้ช่วยเหลือด้านคดี จํานวน ๑๕ ราย ด้านประกันตัว จํานวน ๒๒ ราย
และในปีงบประมาณ ๒๕๖๑ ได้ช่วยเหลือด้านประกันตัว จํานวน ๑ ราย
ในส่วนของการให้บริการรับเรื่องราวร้องทุกข์ และให้คําปรึกษากฎหมาย
ในปีงบประมาณ ๒๕๖๐ มีจํานวน ๓๒๐ ราย และปีงบประมาณ ๒๕๖๑ มีจํานวน ๒๙ ราย
โดยประชาชนสามารถส่งเรื่องเข้ามาที่ สยจ.เพชรบูรณ์ ผ่านช่องทางศูนย์ยุติธรรมชุมชนตําบล
ในพื้นที่จังหวัดเพชรบูรณ์ จํานวน ๑๓๑ แห่ง